**НАРЕДБА № 52 от 18.02.2002 г. за железопътен превоз на военни товари, техника и войски**

 Издадена от министъра на отбраната и министъра на транспорта и съобщенията, обн., ДВ, бр. 64 от 2.07.2002 г., в сила от 1.01.2002 г., изм. и доп., бр. 17 от 1.03.2016 г., в сила от 1.03.2016 г.

 **Раздел I**

**Общи разпоредби**

 **Чл. 1.** (1) С тази наредба се определят условията и редът за железопътен превоз на военни товари, техника и войски, наричани по-нататък за краткост "военни превози".

 (2) При извършване на военни превози всички лицензирани превозвачи и техните клиенти са длъжни да спазват разпоредбите на тази наредба.

 **Чл. 2.** (1) Военните превози са вътрешни и международни.

 (2) (Изм. – ДВ, бр. 17 от 2016 г. , в сила от 1.03.2016 г.) Вътрешни превози са планираните и заявени от формированията за контрол на придвижването военни превози на територията на страната на:

 1. (изм. – ДВ, бр. 17 от 2016 г. , в сила от 1.03.2016 г.) военни формирования;

 2. (изм. – ДВ, бр. 17 от 2016 г. , в сила от 1.03.2016 г.) военни команди;

 3. (изм. – ДВ, бр. 17 от 2016 г. , в сила от 1.03.2016 г.) техника и въоръжение;

 4. товари.

 (3) Международни превози са:

 1. (изм. – ДВ, бр. 17 от 2016 г. , в сила от 1.03.2016 г.) планираните и заявени пред железопътния превозвач от формированията за контрол на придвижването военни превози на територията на друга държава;

 2. военните превози на други държави или на международни организации, временно пребиваващи или преминаващи през територията на Република България.

 **Чл. 3.** В зависимост от характера и предназначението си военните превози са:

 1. оперативни;

 2. снабдителни;

 3. мобилизационни;

 4. евакуационни;

 5. обикновени превози на военни товари и/или на военнослужещи.

 **Чл. 4.** В зависимост от вида на използвания транспорт военните превози се извършват:

 1. само с железопътен транспорт;

 2. с железопътен и други видове транспорт.

 **Чл. 5.** Военните превози се извършват в състава на:

 1. военен ешелон;

 2. военна команда;

 3. военен транспорт.

 **Чл. 6.** (1) (Изм. – ДВ, бр. 17 от 2016 г. , в сила от 1.03.2016 г.) Превозването на военни ешелони, военни команди и военни транспорти на въоръжените сили на Република България се извършва с военни влакове.

 (2) В един военен влак може да се включат един или няколко военни ешелона или военни транспорта.

 (3) Категорията и номерата на военните влакове се определят при назначаването им.

 (4) (Изм. – ДВ, бр. 17 от 2016 г. , в сила от 1.03.2016 г.) Превозите по ал. 1 може да се извършват и с редовните товарни и пътнически влакове по договореност между превозвача и формированията за контрол на придвижването.

 (5) Когато броят на вагоните не може да се поеме от редовните товарни и пътнически влакове, превозът се организира в самостоятелни военни влакове.

 (6) (Изм. – ДВ, бр. 17 от 2016 г. , в сила от 1.03.2016 г.) Наемането на отделни вагони или включването на допълнителни пътнически вагони в съставите на редовните пътнически влакове, както и заявяването на допълнителни пътнически влакове за нуждите на въоръжените сили на Република България, се извършва след писмено искане от формированията за контрол на придвижването пред превозвача.

 **Чл. 7.** (1) (Изм. – ДВ, бр. 17 от 2016 г. , в сила от 1.03.2016 г.) Всеки военен превоз притежава транспортен номер, даден от формированията за контрол на придвижването, който не се променя от началния до крайния пункт на превоза.

 (2) Транспортният номер задължително се посочва в документите на заявителите и на превозвачите. Превозни документи без вписан транспортен номер са недействителни и превозвачите отказват извършването на военен превоз без транспортен номер.

 (3) Когато един военен превоз се извършва с повече от един влак, за всички подразделения (партиди) се запазва основният транспортен номер с добавяне на поредни букви ("а", "б", "в" и т. н.).

 (4) Алинея 3 се прилага и в случаите, когато по маршрута на движение се наложи разделяне на група вагони или на влак.

 **Чл. 8.** (1) (Изм. – ДВ, бр. 17 от 2016 г. , в сила от 1.03.2016 г.) Взаимоотношенията между заявителите и превозвачите във връзка с планирането, осигуряването, управлението, отчитането и заплащането на военни превози от въоръжените сили на Република България се уреждат въз основа на сключен договор съгласно Закона за обществените поръчки и при спазване на изискванията на тази наредба.

 (2) Превозвачът не може да откаже изпълнението на договориран превоз освен при наличието на непреодолима сила. Превозите на военни товари, техника и войски се извършват с предимство пред другите превози.

 (3) (Отм. – ДВ, бр. 17 от 2016 г. , в сила от 1.03.2016 г.).

 **Чл. 9.** (Изм. – ДВ, бр. 17 от 2016 г. , в сила от 1.03.2016 г.) Военните превози за въоръжените сили на Република България се извършват с товарителница по образец на превозвача.

 **Раздел II**

**Планиране на военните превози**

 **Чл. 10.** Основа за планиране на военните превози са:

 1. (изм. – ДВ, бр. 17 от 2016 г. , в сила от 1.03.2016 г.) представените от формированията за контрол на придвижването годишни и месечни планове;

 2. договореностите на българската страна с други държави или международни организации относно условията, вида и количествата за преминаване или временно пребиваване на техни войски.

 **Чл. 11.** В плана за военните превози се отразяват:

 1. видът и обемът на превозите;

 2. направленията, сроковете и средноденонощният темп на превозите;

 3. районите и пунктовете за натоварване, претоварване и разтоварване;

 4. видът и количеството на превозваните личен състав, техника и товари с всеки военен ешелон, военна команда и военен транспорт;

 5. количеството и видът на необходимия подвижен състав.

 **Чл. 12.** (1) (Изм. – ДВ, бр. 17 от 2016 г. , в сила от 1.03.2016 г.) В срок до 30 май на текущата година формированията за контрол на придвижването представят на превозвача годишен план за военните превози с железопътен транспорт за следващата календарна година.

 (2) (Изм. – ДВ, бр. 17 от 2016 г. , в сила от 1.03.2016 г.) В срок до 15-о число на предходния месец формированията за контрол на придвижването представят на превозвача месечен план за военните превози за следващия месец.

 (3) (Изм. – ДВ, бр. 17 от 2016 г. , в сила от 1.03.2016 г.) На основание на месечния план военните формирования в срок не по-късно от 5 дни преди датата на натоварване подават на превозвача петдневна заявка (приложение № 4) в два екземпляра.

 (4) При масови военни превози в зависимост от обема им заявките се подават не по-късно от 10 дни преди датата за начало на превоза.

 (5) (Изм. – ДВ, бр. 17 от 2016 г. , в сила от 1.03.2016 г.) Представител на военното формирование не по-късно от 48 часа преди началото на превоза проверява за изпълнението на заявката, а 24 часа преди началото му - за наличието на вагони в заявената гара (място за натоварване).

 (6) (Изм. – ДВ, бр. 17 от 2016 г. , в сила от 1.03.2016 г.) Военното формирование осигурява в мястото на натоварване най-късно 3 часа преди заминаване на военния ешелон (военния транспорт) необходимата охрана.

 (7) Личният състав на охраната за военен ешелон (военен транспорт) е в състав:

 1. (изм. – ДВ, бр. 17 от 2016 г. , в сила от 1.03.2016 г.) 4 души - когато превозът се извършва с 1 до 7 вагона;

 2. до 8 души - когато превозът се извършва с 8 до 14 вагона;

 3. до 12 души - когато превозът се извършва с 15 и повече вагона.

 (8) (Изм. – ДВ, бр. 17 от 2016 г. , в сила от 1.03.2016 г.) При неотложна необходимост превозвачът извършва превоза и без да са спазени условията по ал. 1 - 5.

 **Чл. 13.** (1) При превози на извънгабаритни и опасни товари в заявката по чл. 12, ал. 3 се посочва в кои вагони техниката е извънгабаритна или товарът е опасен.

 (2) (Изм. – ДВ, бр. 17 от 2016 г. , в сила от 1.03.2016 г.) За извънгабаритния товар военното формирование изпращач изготвя транспортна схема на товара в напречен и надлъжен разрез с посочени критични точки и център на тежестта. Схемата се предоставя на превозвача заедно със заявката.

 (3) (Изм. – ДВ, бр. 17 от 2016 г. , в сила от 1.03.2016 г.) Превозвачът представя схемите по ал. 2 на управителя на железопътната инфраструктура за съгласуване и определяне на условията за движение.

 (4) (Изм. – ДВ, бр. 17 от 2016 г. , в сила от 1.03.2016 г.) Процедурата по заявяване и съгласуване се извършва съгласно инструкция на управителя на железопътната инфраструктура.

 (5) (Изм. – ДВ, бр. 17 от 2016 г. , в сила от 1.03.2016 г.) При превоз на военни ешелони и военни транспорти извън територията на страната схемите по ал. 2 се изпращат на превозвача, който най-късно 30 дни преди датата на натоварване ги представя на управителя на железопътна инфраструктура за съгласуване на условията за движение с другите управители на железопътна инфраструктура, участващи в превоза.

 **Чл. 14.** (Изм. – ДВ, бр. 17 от 2016 г. , в сила от 1.03.2016 г.) Промени в плана за военни превози се извършват само след съгласуване със съответните формирования за контрол на придвижването.

 **Чл. 15.** (1) При военни превози на войски на други държави или международни организации заявката за количеството, вида, направленията и условията за превозване се прави от заявителя пред българската страна съгласно българското законодателство.

 (2) (Изм. – ДВ, бр. 17 от 2016 г. , в сила от 1.03.2016 г.) След получаване на съгласие заявителят уведомява превозвачите, които ще извършват превоза, и управителя на железопътна инфраструктура.

 **Раздел III**

**Товарене на военни ешелони (военни транспорти) и укрепване на техниката и товарите на вагоните**

 **Чл. 16.** (1) Вагоните, предназначени за военни превози, освен на условията, предвидени за превоз на други товари, трябва да отговарят и на следните изисквания:

 1. (изм. и доп. – ДВ, бр. 17 от 2016 г. , в сила от 1.03.2016 г.) платформените вагони за товарене на материална част да са със здрави и гладки дървени подове без заварени метални шини, а тези от типа "Res" или "Regs" - с изправни подвижни странични и челни капаци;

 2. покритите товарни вагони за превоз на охраната да са основно почистени и дезинфекцирани, със здрави подове и покриви и с плътно затварящи се врати и люкове.

 (2) (Изм. – ДВ, бр. 17 от 2016 г. , в сила от 1.03.2016 г.) По заявка на формированията за контрол на придвижването превозвачът предоставя за личния състав и охраната технически изправни, почистени и заредени с вода пътнически вагони.

 (3) Вагоните, в които ще се товарят опасни товари, трябва да отговарят на следните изисквания:

 1. подовете им да бъдат здрави, без дупки, без счупени дъски, без ламаринени кръпки по тях и да осигуряват стабилно укрепване на товарите и контейнерите;

 2. във вътрешността на покритите товарни вагони и на контейнерите да не стърчат метални части и предмети, които не принадлежат към тяхната конструкция;

 3. да са с изправни люкове, врати и ключалки, осигуряващи надеждно и плътно затваряне, заключване и пломбиране;

 4. покривите и стените на вагоните и контейнерите да са без отвори и пролуки;

 5. (изм. – ДВ, бр. 17 от 2016 г. , в сила от 1.03.2016 г.) вагоните за превоз на взривни товари да са с композиционни калодки, а при подаване на вагони с чугунени калодки същите да са с изолирани спирачки, с правилно отделени калодки и снабдени с искрозащитна ламарина над колелата.

 **Чл. 17.** (Изм. – ДВ, бр. 17 от 2016 г. , в сила от 1.03.2016 г.) Техническата изправност и годност на вагоните се установява от представители на формированията за контрол на придвижването, превозващото се военно формирование и превозвача, които след оглед на предоставените вагони съставят акт по образец съгласно приложение № 5.

 **Чл. 18.** (Изм. – ДВ, бр. 17 от 2016 г. , в сила от 1.03.2016 г.) Одобрените за превоз вагони се подават на определените товаро-разтоварни коловози в заявената гара (място за натоварване) или на специализираните коловози на военното формирование не по-късно от 12 часа преди началото на натоварването.

 **Чл. 19.** (1) (Изм. – ДВ, бр. 17 от 2016 г. , в сила от 1.03.2016 г.) Преди товаренето военните формирования се разполагат в очаквателни райони.

 (2) (Изм. – ДВ, бр. 17 от 2016 г. , в сила от 1.03.2016 г.) Местата на очаквателните райони се определят от командването на превозваните войски съгласувано с формированията за контрол на придвижването.

 (3) Местата на районите се установяват най-малко на 5 км от гарите (местата за натоварване) за товарене.

 **Чл. 20.** (1) (Изм. – ДВ, бр. 17 от 2016 г. , в сила от 1.03.2016 г.) Забранено е едновременното натоварване в района на една гара (място за натоварване) на военни ешелони, военни команди и военни транспорти и на вагони с опасни товари, които не са собственост на военното формирование.

 (2) (Изм. – ДВ, бр. 17 от 2016 г. , в сила от 1.03.2016 г.) Редът за товарене на военните формирования, начинът за разполагане на техника и на имуществото се съгласуват от началника на ешелона с представителя на формированията за контрол на придвижването, началника на гарата и с представителя на превозвача.

 (3) При извършване на военни превози задължително се спазват правилата за безопасни и здравословни условия на труд и пожарна и аварийна безопасност при железопътни военни превози (приложение № 6).

 **Чл. 21.** (1) (Изм. – ДВ, бр. 17 от 2016 г. , в сила от 1.03.2016 г.) Непосредствено преди натоварването техниката се привежда в транспортно положение.

 (2) Необходимите материали за укрепване на техниката се осигуряват от превозваните войски.

 (3) За правилното товарене и укрепване на техниката и на товарите на вагоните отговарят превозваните войски.

 (4) (Изм. – ДВ, бр. 17 от 2016 г. , в сила от 1.03.2016 г.) В товарителницата началникът на ешелона (а за военния транспорт - началникът на караула) и представителят на формированията за контрол на придвижването отбелязват, че техниката е приведена в състояние за транспортиране съгласно Наставлението за превозване на войски с железопътен и воден транспорт, въведено със заповед № 5 от 2.II.1988 г. на министъра на отбраната и министъра на транспорта.

 **Чл. 22.** (1) Контрол по време на натоварването и укрепването на техниката и на товарите на вагоните упражнява техническо лице на превозвача.

 (2) (Изм. – ДВ, бр. 17 от 2016 г. , в сила от 1.03.2016 г.) Техническото лице удостоверява с подписа си правилното натоварване и укрепване на техниката на вагоните в товарителницата.

 **Чл. 23.** (1) (Изм. – ДВ, бр. 17 от 2016 г. , в сила от 1.03.2016 г.) Товаренето на ешелона започва по заповед на началника на ешелона, а на военния транспорт - от командира на военното формирование след разрешение на формированията за контрол на придвижването.

 (2) (Изм. – ДВ, бр. 17 от 2016 г. , в сила от 1.03.2016 г.) За натоварването на военното формирование отговаря неговият командир, който непосредствено ръководи натоварването на всяка машина.

 (3) При натоварването се спазват мерките за безопасност съгласно Инструкцията за сигналите, мерките за безопасност и укрепване на бойната техника при военните превози, одобрена с ПМС № 53 от 1976 г.

 **Чл. 24.** (1) Вагоните се подават към челните и/или към страничните рампи със свалени капаци. Капаците се свалят от товарно-разтоварната команда на превозващите се войски, като при необходимост помощ им оказва и техническото лице на превозвача.

 (2) При товарене от странична рампа машините подхождат към вагоните под ъгъл 30° при най-малка скорост и без резки завъртвания и обръщания.

 (3) Ръководещият натоварването на машините подава на водачите установените сигнали с оглед колелата или веригите на машините да се движат симетрично спрямо пода и надлъжната ос на вагона.

 **Чл. 25.** (1) При вътрешни превози товаренето и укрепването на техниката и имуществото върху вагони се извършват в съответствие с техническите изисквания на Инструкцията за сигналите, мерките за безопасност и укрепването на бойната техника при военните превози (необнародвана - секретна, приета с ПМС № 53 от 1976 г.) и Наставлението за превозване на войски с железопътен и воден транспорт (въведено със Заповед № 5 от 2.II.1988 г. на министъра на отбраната и министъра на транспорта).

 (2) (Изм. – ДВ, бр. 17 от 2016 г. , в сила от 1.03.2016 г.) Правилата за превози на военни товари, техника и войски във вътрешно съобщение могат да се прилагат и при международни военни превози след съгласуване с участващите в превоза железопътни превозвачи и управители на железопътна инфраструктура.

 (3) (Изм. – ДВ, бр. 17 от 2016 г. , в сила от 1.03.2016 г.) При международни военни превози товаренето и укрепването на техниката се извършва в съответствие с техническите изисквания на Споразумението за взаимно използване на товарните вагони в международно съобщение (RIV) и международните споразумения за отклонения от тези предписания с облекчен режим при превоза им, страна по които е Република България.

 **Чл. 26.** (1) (Изм. – ДВ, бр. 17 от 2016 г. , в сила от 1.03.2016 г.) Натоварената техника се разполага симетрично на надлъжната и напречната ос на вагона, без да превишава неговата товароносимост.

 (2) За по-добро използване на дължината и товароспособността на вагоните се допуска натоварените оръдия да са под ъгъл спрямо надлъжната ос на вагона, но без цевите им да излизат извън габарита на вагона.

 (3) Натоварването на осите (талигите) на вагоните трябва да бъде равномерно. По изключение се допускат разлики в съотношението на:

 1. натоварването на колелата от една и съща колоос в напречно направление - максимум 1:1,25;

 2. осните (талижните) натоварвания в надлъжно направление:

 а) при двуосни вагони - максимум 2:1;

 б) при талижни вагони - максимум 3:1.

 (4) (Изм. – ДВ, бр. 17 от 2016 г. , в сила от 1.03.2016 г.) Натоварените върху вагон техника и имущество не трябва да нарушават статичния габарит на подвижния железопътен състав за вътрешно съобщение.

 (5) (Изм. – ДВ, бр. 17 от 2016 г. , в сила от 1.03.2016 г.) Когато габаритът по ал. 4 е нарушен, условията за движение на вагона се определят от управителя на железопътна инфраструктура.

 **Чл. 27.** (1) В случаите, когато за техника, за която след натоварването се установи, че нарушава установения габарит, се спазва следният ред:

 1. (изм. – ДВ, бр. 17 от 2016 г. , в сила от 1.03.2016 г.) след натоварване и укрепване на техниката техническото лице на превозвача замерва критичните точки и с телеграма ги изпраща на управителя на железопътна инфраструктура;

 2. (изм. – ДВ, бр. 17 от 2016 г. , в сила от 1.03.2016 г.) управителят на железопътната инфраструктура проверява възможностите за превозване на вагона и с обратна телеграма предписва задължителните условия за движение.

 (2) В товарителницата на вагона задължително се отбелязва, че товарът е извънгабаритен.

 (3) Когато превозът е в международно съобщение, в товарителницата се вписват номерата на получените съгласия от участващите в превоза железници.

 **Чл. 28.** (1) (Изм. – ДВ, бр. 17 от 2016 г. , в сила от 1.03.2016 г.) В началната за влака гара дежурният ръководител движение връчва на влаковата бригада писмена заповед образец II-A съгласно Наредба № 58 от 2 август 2006 г. за правилата за техническата експлоатация, движението на влаковете и сигнализацията в железопътния транспорт (ДВ, бр. 73 от 2006 г.) и Правилата за движение на влаковете и маневрената работа в железопътния транспорт на управителя на железопътната инфраструктура, в която вписва, че влакът превозва извънгабаритно натоварен вагон (вагони).

 (2) Заповедта по ал. 1 и приложените към нея условия за движение се предават при смяна на влакови бригади по маршрута за движение заедно с другите влакови документи.

 **Чл. 29.** Приемането и извършването на военен превоз на опасни товари се осъществяват само когато отговарят на изискванията на:

 1. (Изм. – ДВ, бр. 17 от 2016 г. , в сила от 1.03.2016 г.) Конвенцията за международни железопътни превози (COTIF), Притурка В "Единни правила към договора за международен железопътен превоз на товари", Притурка С "Правилник за международен железопътен превоз на опасни товари (RID)";

 2. Приложение 2 към Съглашение за международно железопътно товарно съобщение (СМГС) при международни превози между страните - членки на СМГС;

 3. (изм. – ДВ, бр. 17 от 2016 г. , в сила от 1.03.2016 г.) международни двустранни и многостранни споразумения за отклонения от тези предписания и облекчен режим при превоза им, по които страна е Република България;

 4. Наредба № 46 от 2001 г. за железопътен превоз на опасни товари (ДВ, бр. 107 от 2001 г.).

 **Чл. 30.** Отговорност за правилното класифициране, опаковане, маркиране и етикетиране на опасните товари носи изпращачът.

 **Чл. 31.** При превоз на опасни товари се спазват и следните допълнителни изисквания:

 1. гориво в резервоарите на превозваната техника се поставя само при наличие на изправни и плътно затварящи се капачки на резервоарите;

 2. през летния период резервоарите на машините да бъдат заредени до 75 %;

 3. (изм. – ДВ, бр. 17 от 2016 г. , в сила от 1.03.2016 г.) опасни товари в превозваната техника, както и в каросериите на влекачите и автомобилите се превозват при стриктно спазване на правилата за опаковане и подреждане.

 **Чл. 32.** В товарителницата на вагона задължително се отбелязва,че пратката съдържа опасен/опасни товари, като се посочва класът им по RID (Приложение 2 към СМГС).

 **Чл. 33.** (1) В началната гара за влака, превозващ опасен/опасни товари, дежурният ръководител движение връчва на влаковата бригада писмената заповед по чл. 28, ал. 1 , в която вписва, че влакът превозва опасни товари.

 (2) Писмената заповед по ал. 1 и приложените към нея указания за движение се предават при смяна на влакови бригади по маршрута за движение заедно с другите влакови документи.

 **Раздел IV**

**Маневрена работа и композиране на военен влак**

 **Чл. 34.** (1) Преди началото на маневра началникът на влака (маневристът, старши кондукторът) предупреждава началника на ешелона (на военния транспорт) и началника на охраната за предстоящите действия.

 (2) Маневрата на вагони, натоварени с укрепена техника и опасни товари, се извършва заедно - без отблъскване на вагоните.

 (3) Маневрата на вагони, натоварени с опасни товари, охрана и личен състав, се извършва със скорост до 10 км/ч, а когато районът е неосветен - до 5 км/ч.

 **Чл. 35.** (Изм. – ДВ, бр. 17 от 2016 г. , в сила от 1.03.2016 г.) При подреждане на вагоните в състава на военен ешелон (военен транспорт) се спазват общите изисквания, посочени в Наредба № 58 от 2 август 2006 г. за правилата за техническата експлоатация, движението на влаковете и сигнализацията в железопътния транспорт и Правилата за движение на влаковете и маневрената работа в железопътния транспорт на управителя на железопътната инфраструктура.

 **Чл. 36.** Когато в състава на влака има вагон за охрана и пътнически вагони за личен състав, вагонът за охраната, ако е пътнически, се поставя пред вагоните с личния състав. Когато вагонът за охраната е товарен, той се поставя след пътническите вагони.

 **Чл. 37.** Охраната може да пътува и в първия пътнически вагон с личен състав.

 **Чл. 38.** Военните влакове се композират съгласно установените за отделните направления норми за брутна маса и дължина.

 **Чл. 39.** (1) Към военен влак, който има дължина или брутна маса, по-малки от установените, се допуска прикачването накрая на влака на група попътни вагони, при условие че:

 1. не се причинява закъснение на влака;

 2. допълнително прикачените вагони не са натоварени с релси или други дълги предмети, с опасни и извънгабаритни товари;

 3. допълнително прикачените вагони не изискват специален режим на движение;

 4. (изм. – ДВ, бр. 17 от 2016 г. , в сила от 1.03.2016 г.) предварително е съгласувано с формированията за контрол на придвижването.

 (2) (Изм. – ДВ, бр. 17 от 2016 г. , в сила от 1.03.2016 г.) Военен влак, в състава на който са включени вагон за охрана, както и пътнически вагони за личния състав, придружаващ натоварената техника и материали, не е смесен влак по смисъла на Наредба № 58 от 2 август 2006 г. за правилата за техническата експлоатация, движението на влаковете и сигнализацията в железопътния транспорт и Правилата за движение на влаковете и маневрената работа в железопътния транспорт на управителя на железопътната инфраструктура.

 **Чл. 40.** (1) В състава на един военен влак могат да се превозват най-много до 600 т нето опасни товари, натоварени във вагони или в контейнери.

 (2) Максималният брой на осите на натоварените вагони, в т. ч. и на тези с натоварени контейнери с опасни товари, е 60.

 **Чл. 41.** (1) Вагоните с опасни товари се композират в групи, като броят на осите в една група е най-много 12.

 (2) Последната група вагони с опасни товари е най-много до 6 оси, когато тя е в края на влака и след нея има само 4 оси предохрана с действащи автоматични спирачки.

 (3) Отделните групи се отделят една от друга най-малко с един празен вагон или вагон с обикновен товар.

 **Чл. 42.** За осигуряване на влака с необходимата спирачна маса при необходимост се включват вагони с изправни автоматични спирачки - пълни с обикновен товар или празни вагони.

 **Чл. 43.** При композиране на влак, превозващ опасни товари, винтовите спрягове се натягат до пълно допиране на буферните дискове.

 **Раздел V**

**Движение на влакове, извършващи военни превози**

 **Чл. 44.** (1) Преди заминаване от начална гара началникът на влака (маневристът, старши кондукторът) запознава началника на ешелона и началника на охраната с разписанието на влака и гарите, в които по технически причини ще има задължителен престой.

 (2) По време на движение на влака дежурният влаков диспечер уведомява чрез дежурните ръководители движение в гарите влаковата бригада за налагащи се отклонения в разписанието. Началникът на влака (маневристът, старши кондукторът) от своя страна уведомява за това началника на ешелона и началника на охраната.

 (3) Преди потегляне от гара началникът на влака (маневристът, старши кондукторът) подава сигнал "готовност" само след като се убеди, че охраната и пътуващият личен състав са заели местата си във влака.

 **Чл. 45.** (1) (Изм. – ДВ, бр. 17 от 2016 г. , в сила от 1.03.2016 г.) В случай на нарушен график за движение на влаковете формированията за контрол на придвижването съвместно с превозвача и с оперативните служби на управителя на железопътна инфраструктура съгласуват и организират движението на влака по обходен маршрут.

 (2) За разписанието по новия маршрут и за условията за движение по него влаковата бригада писмено се уведомява от дежурния ръководител движение в гарата, от която влакът променя маршрута си.

 **Чл. 46.** При движение на влак, превозващ опасни товари, се спазват следните задължителни условия:

 1. максимално допустимата скорост за преминаване през отклонителен коловоз в гарите е до 30 км/ч, ако не съществува друго ограничение;

 2. не се разрешава едновременното приемане и изпращане с други влакове в гарите;

 3. при приемане, изпращане и транзитно преминаване през гарите и разделните постове не се разрешава извършването на маневра, ако маршрутите на влака и на маневрата се пресичат.

 **Чл. 47.** През време на пътуването превозваните войски организират постоянно наблюдение за състоянието на техниката и имуществото.

 **Чл. 48.** (1) При необходимост по маршрута на движение в определени от превозвача гари се организира и извършва попътен технически преглед.

 (2) Констатираните нередности се отстраняват от превозваните войски и от превозвача, а за военни транспорти, пътуващи без военнослужещи - от превозвача.

 **Чл. 49.** Извършването на задължителни технологични операции от дежурни железопътни работници в гарите се допуска само след разрешение на началника на охраната на военния превоз, предадено чрез началника на влака (маневриста, старши кондуктора).

 **Чл. 50.** (1) (Изм. – ДВ, бр. 17 от 2016 г. , в сила от 1.03.2016 г.) В случай, когато по време на движение се наложи изваждане на повреден вагон, превозвачът осигурява покрит вагон за ползване от охраната, охраняваща вагона и превозвания товар.

 (2) (Изм. – ДВ, бр. 17 от 2016 г. , в сила от 1.03.2016 г.) Претоварването и укрепването на техниката и товарите на друг вагон се извършва от военната товарно-разтоварна команда.

 (3) (Изм. – ДВ, бр. 17 от 2016 г. , в сила от 1.03.2016 г.) Вагон, натоварен с опасни товари, при установена повреда се отремонтирва, без да се изважда от състава на ешелона. Когато това е невъзможно, съгласувано с началника на ешелона се прилагат изискванията на ал. 1 и 2 при спазване на актовете в чл. 29.

 **Чл. 51.** (1) Претоварването на военни ешелони или военни транспорти се извършва от превозваните войски.

 (2) (Изм. – ДВ, бр. 17 от 2016 г. , в сила от 1.03.2016 г.) Формированията за контрол на придвижването и превозвачът поддържат постоянна връзка за информация относно подхода на ешелоните или транспортите и необходимостта от осигуряване на подвижен състав.

 **Чл. 52.** (Изм. – ДВ, бр. 17 от 2016 г. , в сила от 1.03.2016 г.) При необходимост формированията за контрол на придвижването съгласуват с превозвача задържането и използването на вагоните от военния ешелон или военния транспорт за следващо натоварване.

 **Чл. 53.** (Изм. – ДВ, бр. 17 от 2016 г. , в сила от 1.03.2016 г.) Преадресирането на военни ешелони или военни транспорти се извършва от формированията за контрол на придвижването.

 **Раздел VI**

**Разтоварване на военен ешелон или военен транспорт**

 **Чл. 54.** (Изм. – ДВ, бр. 17 от 2016 г. , в сила от 1.03.2016 г.) След пристигане на влака в гарата или мястото за разтоварване началникът на ешелона получава указания от представителя на формированията за контрол на придвижването относно реда за разтоварване и издава заповед за слизане на личния състав и разтоварване на техниката и имуществото.

 **Чл. 55.** (1) Платформените вагони се подават на челна (странична) рампа със свалени капаци.

 (2) Капаците се свалят от военната товаро-разтоварна команда на ешелона.

 **Чл. 56.** (1) Запалването на двигателите и придвижването на машините по вагоните за слизане на рампата се извършва само след подадена команда от командира, ръководещ разтоварването.

 (2) Придвижването на машините по вагоните се извършва на най-малка скорост без резки завъртвания и обръщания.

 (3) Машините подхождат към страничната рампа под ъгъл 30°.

 **Чл. 57.** (Изм. – ДВ, бр. 17 от 2016 г. , в сила от 1.03.2016 г.) Освободените крепителни материали се събират и складират по указание на командира на военното формирование за ползване при следващо натоварване.

 **Чл. 58.** (1) (Изм. – ДВ, бр. 17 от 2016 г. , в сила от 1.03.2016 г.) Освободените вагони се почистват, капаците се вдигат и привеждат в транспортно положение от военната товаро-разтоварна команда на превозващите се военни формирования.

 (2) По договореност с превозвача освободените вагони могат да се задържат за следващо натоварване.

 **Раздел VII**

**(Отм. – ДВ,** бр. 17 от 2016 г. , в сила от 1.03.2016 г.)

Пътуване на военнослужещи. Превоз на военни колетни пратки

 **Чл. 59.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 60.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 61.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 62.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 63.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 64.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 65.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 66.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 67.** (Отм. – ДВ, бр. 17 от 2016 г. , в сила от 1.03.2016 г.).

 **Чл. 68.** (Отм. – ДВ, бр. 17 от 2016 г. , в сила от 1.03.2016 г.).

 **ДОПЪЛНИТЕЛНА РАЗПОРЕДБА**

 **§ 1.** По смисъла на тази наредба:

 1. (изм. – ДВ, бр. 17 от 2016 г. , в сила от 1.03.2016 г.) "военен ешелон" е военно формирование или военна команда и партиди техника и въоръжение, превозвани съвместно в един влак;

 2. (изм. – ДВ, бр. 17 от 2016 г. , в сила от 1.03.2016 г.) "военна команда" е група военнослужещи;

 3. "военен транспорт" е партида военна техника и товари в количество не по-малко от един вагон, при условие че изпращачът е един и получателят също е един;

 4. (изм. – ДВ, бр. 17 от 2016 г. , в сила от 1.03.2016 г.) "военно формирование" е взвод, рота, батарея, батальон, дивизион, ескадрила, полк, бригада, база или друга структура от въоръжените сили, която е организационно и икономически обособена;

 5. (изм. – ДВ, бр. 17 от 2016 г. , в сила от 1.03.2016 г.) "формирования за контрол на придвижването" са структури от въоръжените сили с отговорности по планиране, заявяване, координиране и контрол на придвижването и транспортирането;

 6. (изм. – ДВ, бр. 17 от 2016 г. , в сила от 1.03.2016 г.) "правилно отделени калодки" са тези, на които хлабината между тях и бандажа на колелото е не по-малка от 6 мм;

 7. (нова – ДВ, бр. 17 от 2016 г. , в сила от 1.03.2016 г.) "техника" са сухопътни самоходни/буксирни огневи средства, верижни и колесни влекачи, автомобили с общо и специално назначение, всички колесни и верижни базови машини, на които е монтирана бойна и спомагателна техника на родовете и специални войски, трактори, ремаркета и полуремаркета с общо и специално назначение, както и самоходни машини.

 **ПРЕХОДНИ И ЗАКЛЮЧИТЕЛНИ РАЗПОРЕДБИ**

 **§ 2.** Тази наредба се издава на основание чл. 62, ал. 4 от Закона за железопътния транспорт .

 **§ 3.** (Изм. – ДВ, бр. 17 от 2016 г. , в сила от 1.03.2016 г.) За всички непредвидени в тази наредба условия и изисквания при вътрешни и международни превози на войски, военна техника и товари се прилагат разпоредбите на българското законодателство и международните документи и споразумения в тази област, по които страна е Република България.

 **§ 4.** (Изм. – ДВ, бр. 17 от 2016 г. , в сила от 1.03.2016 г.) Международни военни превози с вагони за междурелсие 1520 мм се извършват съгласно разпоредбите на Особени условия за извършване на военни превози и превози на специално имущество в съобщение МПЖС (ОУ МПЖС) (утвърдени с наредба от Министерския съвет на Република България съгласно споразумение между Република България и Руската федерация).

 **§ 5.** (Отм. – ДВ, бр. 17 от 2016 г. , в сила от 1.03.2016 г.).

 **§ 6.** Тази наредба влиза в сила от 1.I.2002 г.

————————————————————————————————

 ДОПЪЛНИТЕЛНИ РАЗПОРЕДБИ

 към Наредбата за изменение и допълнение на Наредба № 52 от 2002 г.

за железопътен превоз на военни товари, техника и войски

(ДВ, бр. 17 от 2016 г., в сила от 1.03.2016 г.)

 § 28. Навсякъде в наредбата думите "военнотранспортните органи", "военнотранспортните органи на ГЩ на БА", "военнотранспортните органи на ГЩ при превози на БА" и "военнотранспортните органи на БА" се заменят с "формированията за контрол на придвижването", а думите "военнотранспортни органи" с "формирования за контрол на придвижването".

 § 29. Навсякъде в наредбата думите "войскови части", съответно "войсковите части" се заменят с "военни формирования", съответно "военните формирования", а думите "войсковата част" с "военното формирование".

 § 30. Навсякъде в наредбата думата "поделение", съответно "поделението" се заменят с "военно формирование", съответно "военното формирование", а думите "Българската армия (БА)", съответно "БА" с "въоръжените сили на Република България".

 **Приложение № 1**

 към чл. 9, т. 1

 (Отм. – ДВ, бр. 17 от 2016 г. ,

 в сила от 1.03.2016 г.)

 **Приложение № 2**

 към чл. 9, т. 2

 (Отм. – ДВ, бр. 17 от 2016 г. ,

 в сила от 1.03.2016 г.)

 **Приложение № 3.1**

 към чл. 9, т. 3

 (Отм. – ДВ, бр. 17 от 2016 г. ,

 в сила от 1.03.2016 г.)

 **Приложение № 3.2**

 към чл. 9, т. 3

 (Отм. – ДВ, бр. 17 от 2016 г. ,

 в сила от 1.03.2016 г.)

 **Приложение № 3.3**

 към чл. 9, т. 3

 (Отм. – ДВ, бр. 17 от 2016 г. ,

 в сила от 1.03.2016 г.)

 **Приложение № 3.4**

 към чл. 9, т. 3

 (Отм. – ДВ, бр. 17 от 2016 г. ,

 в сила от 1.03.2016 г.)

 **Приложение № 4**

 към чл. 12, ал. 3

 (Изм. – ДВ, бр. 17 от 2016 г. ,

 в сила от 1.03.2016 г.)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Превозвач: ..........................................** **№ ................../....................... 20... г.** В**оенно формирование – товародател според месечния превозен план** **.....................................................** **Изх. № ............./ ...................... 20... г.** **До началника на гара ................................** **ПЕТДНЕВНА ЗАЯВКА** За броя на вагоните, които ще се товарят в гара .............................. ................ през ........................................... петдневие от .............. до .................. включително 20... г. Средно – дневно натоварване, одобрено с месечния превозен план. |

|  |  |  |  |  |
| --- | --- | --- | --- | --- |
| № по ред | Военно формирование товародател | Точното наименование на товара според номенклатурата | За гара | Ще се товарят през петдневие |
| тона | Вагона | серия | В това число на дата |
|  |  |  |  |  |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  | Всичко |  |  |  |  |  |  |  |  |  |  |

|  |  |
| --- | --- |
| **Товародател**: ........................... /печат/ | **Превозвач**: ........................... |
| ........................... 20... г. | .................................. |

 |

 **Приложение № 5**

 към чл. 17

 (Изм. – ДВ, бр. 17 от 2016 г. ,

 в сила от 1.03.2016 г.)

|  |  |  |  |  |  |  |
| --- | --- | --- | --- | --- | --- | --- |
|

|  |
| --- |
| АКТ **ЗА ПРОВЕРКА НА ВАГОНИ, НЕОБХОДИМИ ЗА ПРЕВОЗ НА ВОЕННО ФОРМИРОВАНИЕ .......................** Днес .............................. комисия в състав: - представители на превозвача: ........................................................... (трите имена и длъжност) ........................................................... (трите имена и длъжност) ........................................................... (трите имена и длъжност) - представител на военнотранспортните органи: ........................................................... (трите имена и длъжност) - началник на ешелон № ........................................................... (трите имена и длъжност) след като провери техническото състояние на вагоните в гара ............................., отделени за превоз на поделение ............................., констатира, че са технически изправни и мoгaт да се използуват за превоз на личен състав и техника ...........броя вагони. ........................................................... ........................................................... ........................................................... (изписват се по серии и номера) Настоящият акт се състави в 3(три) екземпляра. |
| Подписи: |  |
|  | 1. .................. 2. .................. 3. .................. 4. .................. 5. .................. |
| (дата) |

 |

 **Приложение № 6**

 към чл. 20, ал. 3

 (Изм. – ДВ, бр. 17 от 2016 г. ,

 в сила от 1.03.2016 г.)

 ПРАВИЛА

 по безопасни и здравословни условия на труд и противопожарна

 безопасност при железопътен превоз на военни товари, техника

 и войски

 I. (Изм. – ДВ, бр. 17 от 2016 г., в сила от 1.03.2016 г.) Задължения

на длъжностните лица на управителя на железопътна инфраструктура, превозваните

войски и формированията за контрол на придвижването

 1. (Изм. – ДВ, бр. 17 от 2016 г., в сила от 1.03.2016 г.) Задължения

на длъжностните лица на управителя на железопътна инфраструктура:

 1.1. дежурният ръководител движение в гарата на натоварване

(разтоварване, претоварване) съгласувано с дежурния енергодиспечер преди

началото на товаро-разтоварните операции изключва напрежението на

електрифицирания рампен коловоз и на съседния коловоз;

 1.2. началникът на гарата запознава представителя на превозвача и

началника на ешелона за особеностите в района на извършване на

товаро-разтоварните работи и за изискванията по безопасност на труда;

 1.3. по време на товаро-разтоварните операции и до освобождаването на

района началникът на гарата следи за спазване на мерките за безопасност.

 2. (Изм. – ДВ, бр. 17 от 2016 г., в сила от 1.03.2016 г.) Задължения

на длъжностните лица от превозваните войски и на формированията за контрол на

придвижването:

 2.1. организират дейността по спазването на действащите в железопътния

транспорт нормативни актове, свързани с осигуряване на здравословни и

безопасни условия на труд;

 2.2. информират своевременно началника на гарата за обстоятелства,

свързани с опасни и вредни условия на труд;

 2.3. определят със заповед длъжностни лица с подходяща квалификация,

които да организират изпълнението на дейностите, свързани с безопасността на

труда и противопожарната охрана;

 2.4. съдействат и допускат компетентните контролни органи по охрана на

труда и безопасност на движението за изпълнение на служебните им задължения.

 II. Движение в района на гара

 1. При движение в района на гара и в обсега на механизирани стрелки е

забранено стъпването върху релсите и на местата, в които стрелковите езици

прилепват към раменните релси поради опасност от подхлъзване или затискане

при обръщане на стрелката.

 2. При движение в района на гара, успоредно по дължина на коловозите, е

забранено движението на хора между релсите на коловоза. Движението се

извършва само между коловозите на безопасно разстояние.

 3. При приближаване на маневрен състав или локомотив по коловоз лицето,

което се движи или стои край него, е длъжно да се отстрани на такова

разстояние от коловоза, така че да не бъде засегнато от случайно отворили се

врати или извънгабаритна част от товара на някой вагон, висящи телове, въжета

и др.

 4. Лицата, движещи се в района на гара, особено нощем и в мъгливо

време, следва да са особено внимателни поради наличието между коловозите на

дистанционни знаци, електрически стълбове, отводнителни канали, покрити

канали, стрелки, обръщателни жици, шахти на водоносни кранове и други

препятствия.

 5. Преминаването през коловозите, заети с гарирани на тях вагони, се

извършва само през техните спирачни платформи.

 6. Забранено е преминаването под вагоните, по буферите и по

съединителните спрягове (куплите).

 7. Когато гарираните на коловоза вагони са на групи, забранено е

преминаването между групите, ако те не са отдалечени на по-малко от 10 м една

от друга.

 8. Забранено е преминаването пред движещи се локомотиви, вагони и други

возила. Пресичането на коловоза след преминаване на движещо се возило се

извършва с повишено внимание и без избързване за избягване евентуални

изненади от движещи се по съседен коловоз возила.

 9. При излизане от служебно помещение, разположено непосредствено до жп

коловози, съответното лице е длъжно да спре, да се огледа и след като се

убеди в чистотата им, да премине.

 10. Забранено е сядането на пероните и на релсите на коловозите.

 III. Поддържане на гаровите райони

 1. Гаровите райони и работните места се поддържат в чист вид.

 2. Забранено е изхвърлянето между коловозите на отпадъци, бракувани

части и други материали и предмети.

 3. Сандъци, шкафове, резервни части и материали могат да се оставят в

съседство с коловозите на разстояние не по-малко от 2 м от глава релса, на

строго определени места така, че да не пречат на маневрената работа и да не

представляват опасност за маневрените и превозните бригади. Тези места се

определят от началника на гарата съгласувано с ръководителя на железопътния

участък.

 4. Шкафовете, сандъците, стойките и другите предмети, които трябва да

стоят в съседство на коловозите, се оцветяват с бяла боя така, че да се

виждат добре отдалече и нощем.

 IV. Безопасна работа в електрифициран железопътен участък

 1. В електрифицирани железопътни участъци проводниците на контактната

мрежа, фидерите и непосредствено съединените с тях въжета и детайли, както и

електрическото оборудване на електрическия подвижен състав са под напрежение

25 kV, 50 Hz.

 2. Забранява се приближаването на хора към контактната мрежа или

намиращите се под напрежение неоградени проводници на разстояние по-малко от

2 м, а също така и докосването до електрооборудването на електрически

подвижен състав както непосредствено, така и с какъвто и да е предмет.

 3. Когато се извършва работа в близост до контактната мрежа с други

предмети, разстоянието до зоната, намираща се под напрежение, не трябва да

бъде по-малко от 2 м.

 4. Абсолютно е забранено качването по стълбовете и специалните

конструкции на контактната мрежа.

 5. Забранено е допирането до скъсани проводници от контактната мрежа и

намиращите се до нея странични предмети независимо от това, дали те се

допират или не до земята или до заземени конструкции.

 6. В случаи на скъсани проводници от контактната мрежа или на висящи по

нея странични предмети незабавно се уведомява дежурният ръководител по

движението, а той - дежурния енергодиспечер.

 7. До пристигането на бригадата от подрайона по контактната мрежа не се

допуска доближаване до скъсания проводник на разстояние, по-малко от 8 м.

 8. Лицата, попаднали в зона на крачково напрежение, излизат от нея на

един крак.

 9. Изнасянето на пострадал от зона на крачково напрежение се извършва

след изключване на напрежението.

 V. Мерки за безопасност при движение на влак

 На личния състав на ешелона (командата) и на охраната се забранява:

 1. (изм. – ДВ, бр. 17 от 2016 г., в сила от 1.03.2016 г.) да се намесва

в работата на длъжностните лица на железопътния превозвач и управителя на

железопътна инфраструктура;

 2. да се качва и слиза от вагоните без отдадена заповед или сигнал;

 3. да стои до отворени врати на вагоните;

 4. да се качва по покривите на вагоните и на техниката както по време

на движението, така и при престои в гарите;

 5. да спира влака с внезапна спирачка освен в случаите, когато се

застрашава безопасността на движението.

 VI. Общи правила за противопожарна безопасност

 1. Не се допуска задръстване на пътищата за достъп на противопожарния

транспорт.

 2. На територията на гаровите обекти е забранено:

 2.1. да се пали огън на открито;

 2.2. да се изгарят отпадъци и други предмети на места, които не са

определени за това;

 2.3. да се изхвърлят отпадъци освен на определените от началника на

гарата места.

 3. Нощно време е забранено да се употребяват осветителни тела с открит

пламък (факли, фенери), като се ползват само електрически фенерчета.

 4. Забранено е да се пуши и ползва открит огън в магазиите, рампите,

таваните, мазетата, товарните вагони и пожароопасните места в района на

гарата.